**Шухрат Машур,** М. Қозыбаев атындағы СҚМУ-дің студенті

**Тұңғыш рет қатысамын**

Баршамыздың ортақ мақсатымыз - сүйікті Қазақстанымызды әлеуметтік және экономикалық тұрғыда дамытып, еліміздің болашақ бағыт-бағдарын айқындап, оны жүзеге асыратын тұлғаны таңдау.

Менің жасым он сегізде. Ұлтым - уйғыр. Қазақи ортада өскен соң өзге қатарластарым сияқты мен де мемлекеттік тілді де меңгергенмін. Облыс орталығындағы №17 ұлттық өркендеу мектеп кешенінен қанат қаққан мен бүгінде М.Қозыбаев атындағы СҚМУ-дің бірінші курс студентімін. Биыл алғаш рет Президент сайлауына қатысып, дауыс бергелі отырмын. Таңдауымды да қателеспей, дұрыс жасаймын деп ойлаймын. Өйткені, тағдыр тәлкегіне ұшырап, басқа елден келген өзге ұлт өкілдерін өзектен теппеген, қонақ жайлылығымен танымал Қазақстан - бүгінде әлемдік саясат аренасында өзіндік орнын ойып алған мемлекеттердің бірі. Елде 130-дан астам этнос бір шаңырақ астында тату-тәтті өмір сүруде. Соның арқасында, міне, мен өзііинің Отанымдағы ең бірінші сайлауға қатысу бақытына ие болып отырмын.

Мен биыл аталмыш саяси науқанда өз дауысымды таңдаған адамға беру мүмкіндігіне ие болғаныма қуаныштымын. Бұл мен үшін ғана емес, еліміздің саяси өміріне өзіндік үлесін қосқалы отырған әрбір жас өренге зор мерей болмақ.

Шынын айтқанда, биыл - бүкіл әлемнің назары Қазақстанға ауып тұрған тағы бір тарихи сәт. Атап айтқанда, Қазақ хандығының 550 жылдығы, Қазақстан халқы Ас самблеясының және Конституцияның 20 жылдығы, ¥лы Жеңістің 70 жылдығы қарсаңында біз тарихи таңдау жасағалы отырмыз. Сол себепті, бұл жолы да ел халқының бір жағадан - бас, бір жеңнен қол шығара отырып, жауапты саяси науқанға қаты-сатындығына сенімдімін.

**// Қызылжар нұры. - 2015. - 17 сәуір.**